Friedrich August Stüler

Friedrich August STÜLER (naskiĝinta la  en Mühlhausen, mortinta la  en Berlino) estis germana arĥitekto.

Post trejniĝo en Berlino ĉe Karl Friedrich Schinkel, li studvojaĝis inter 1829 kaj 1830 tra Francujo kaj Italujo. Li fariĝis kortega konstruinspektoro, en 1832 konstrua ĉefkonsilisto kaj estro de la kastelkonstruada komisiono. Sub la regado de reĝo Frederiko Vilhelmo la 4-a li rajtis eĉ pli kaj vidigi sian talentegon kaj realigi multajn planojn. Stüler kreis la skizojn i.a. por la nova urbodomo je Perleberg, la rekonstruo de la peterburga Vintra Palaco, por kasteloj en Boitzenburg, Basedow, Arendsee, Dalwitz (Hoppegarten) kaj por la katolika preĝejo je Rheda. 

Liaj plej gravaj kreitaĵoj estas la Nova Muzeo de sur Muzea Insulo de Berlino kaj la kupola konstruaĵo sur la triumfarko de la ĉefa portalo de la Reĝa kastelo en Berlino. 

Jenas aliaj monumentaj konstruaĵoj: Malnova Borso je Frankfurto ĉe Majno (1844); la berlinaj kirkoj de sanktaj Mateo, Jakobo, Marko kaj Bartolomeo; la Nikolao-kirko de Potsdam; la grandduka kastelo je Schwerin (finfaro); la universitato de Königsberg; Nacia Muzeo je Stokholmo; Akademiejo je Budapeŝto. 

Nek forgesendas multo da liaj dekoraciaj propon-desegnaĵoj por mebloj, gisaĵoj, porcelanaj ujoj kaj arĝentaĵoj.
Fonto
"Stüler" - ĉe: Meyers Großes Konversations-Lexikon, volumo 19. Leipzig 1909, p. 146 

Eksteraj ligiloj

Börsch-Supan, Eva: "Stüler, Friedrich August" - ĉe: Neue Deutsche Biographie 25 (2013), p. 627-629
ligiloj ĉe DDB
registro de projektoj de Stüler - ĉe: Architekturmuseum
elbusa rondgvidado en Berlino je laboraĵoj de Stüler (2015)

kategorio:Germanaj arkitektoj
kategorio:Homoj rilataj al Mühlhausen
kategorio:Naskiĝintoj en 1800
kategorio:Mortintoj en 1865
kategorio:Mortintoj en Berlino